ชวนเปิดประสบการณ์ท่องเที่ยวภาคกลาง สไตล์แคมป์ปิ้ง เจาะกลุ่มคนรุ่นใหม่ คาดสร้างรายได้หมุนเวียนในพื้นที่กว่า 626,000 ล้านบาท
นางสาวจุฑาทิพย์ เจริญลาภ ผู้อํานวยการภูมิภาคภาคกลาง การท่องเที่ยวแห่งประเทศไทย (ททท.) เปิดเผยว่า ททท. จัดโครงการ “Central See You เสน่ห์กลางใจ” ภายใต้แนวคิด “เทรนดี้ C2 ภาคกลาง” กระตุ้นการเดินทางการท่องเที่ยวในรูปแบบใหม่ ตอบโจทย์พฤติกรรมนักท่องเที่ยวไทยหลังสถานการณ์โควิด-19 ที่เน้นออกเดินทางท่องเที่ยวระยะใกล้ ผ่านกิจกรรม “Bliss Camp เพิ่มพลังชีวิต ติดธรรมชาติ”การจัดงานดังกล่าวจะเป็นการช่วยกระตุ้น ให้เกิดการเดินทางท่องเที่ยวภายในประเทศอยู่ที่ 160 ล้านคน-ครั้ง และสร้างรายได้หมุนเวียนให้แก่ผู้ประกอบการในพื้นที่กว่า 626,000 ล้านบาท เพื่อขับเคลื่อนระบบเศรษฐกิจและการเติบโตของอุตสาหกรรมการท่องเที่ยวให้กลับมาเดินหน้าได้อีกครั้งภายในงานมีการจัดกิจกรรมหลากหลายรูปแบบ ซึ่งแบ่งออกเป็นโซน Art &amp; Craft รวมกิจกรรมเด็ด 17 จังหวัดภาคกลาง / โซน Showcase กิจกรรมสาธิต ใช้ชีวิตแคมป์ปิ้ง / โซน Activities กิจกรรมสนุกสไตล์ Extreme / โซน Camping กิจกรรมตั้งแคมป์กางเต็นท์ พักผ่อนแบบชิลๆ / โซน Food &amp; Drink ร้านค้าชุมชนจำหน่ายอาหารและเครื่องดื่ม และโซน Entertainment เป็นต้นสำหรับผู้ที่สนใจโครงการ “Central See You เสน่ห์กลางใจ” ซึ่งจะจัดขึ้นระหว่างวันที่ 24-26 มิถุนายน 2565 ณ แก่งลานรัก จังหวัดสระบุรี ถือเป็นการเชิญชวนนักท่องเที่ยวได้ออกไปสัมผัสเสน่ห์ของภาคกลาง 17 จังหวัด โดยตั้งกลุ่มเป้าหมายใหม่คือ กลุ่มตลาด Gen Y – Z (ตั้งแต่อายุ 8 ปีขึ้นไป แต่ไม่เกินอายุ 37 ปี)